เงียบเหงาโมนิก้าและทีมงาน
*บรรยากาศการลงทุนในช่วงวันหยุดยาวไม่ค่อยคึกคัดเท่าไหร่นั้น เดี๊ยนพอเข้าใจได้ว่า ไม่มีใครอยากจะถือหุ้นติดพอร์ตไว้เป็นจำนวนมาก ส่งผลให้การเร่งระบายหุ้นแล้วหันไปถือเงินสดเป็นยุทธวิธีที่พูดถึงกันมากในช่วงเวลานี้ บวกกับผลลัพธ์ที่เกิดขึ้นเมื่อสัปดาห์ก่อนบอกให้รู้ว่า หุ้นยังไปไหนไม่ไกล? จึงไม่มีความจำเป็นต้องเข้าไปไล่ซื้อหุ้นแบบสุดลิ่มทิ่มประตูนะจะบอกให้
16 เม.ย. 2558

*บรรยากาศการลงทุนในช่วงวันหยุดยาวไม่ค่อยคึกคัดเท่าไหร่นั้น เดี๊ยนพอเข้าใจได้ว่า ไม่มีใครอยากจะถือหุ้นติดพอร์ตไว้เป็นจำนวนมาก ส่งผลให้การเร่งระบายหุ้นแล้วหันไปถือเงินสดเป็นยุทธวิธีที่พูดถึงกันมากในช่วงเวลานี้ บวกกับผลลัพธ์ที่เกิดขึ้นเมื่อสัปดาห์ก่อนบอกให้รู้ว่า หุ้นยังไปไหนไม่ไกล? จึงไม่มีความจำเป็นต้องเข้าไปไล่ซื้อหุ้นแบบสุดลิ่มทิ่มประตูนะจะบอกให้
*ผนวกกับช่วงนี้เป็นเทศกาลขึ้นเครื่องหมาย XD ของหุ้นไซด์ต่างๆ จึงกลายเป็นตัวถ่วงรั้งราคาหุ้นทางอ้อม นักเล่นจึงรอให้ผ่านพ้นช่วงเวลาดังกล่าวไปก่อน มูลค่าการซื้อขายสัปดาห์ก่อนถึงค่อนข้างเบาบาง เฉลี่ยต่อวันอยู่แค่ระดับ 3 หมื่นล้านบาท “โมนิก้า” จึงขอทำนายว่า 2 วันทำการของสัปดาห์นี้ ก็คงหงอยเหงาเหมือนเช่นสัปดาห์ที่ผ่านมา อีกทั้งไม่มีปัจจัยใหม่ๆ เข้ามากระตุ้นต่อมอยากซื้อ เหงาต่ออีกวันแน่ๆ เจ้าค่ะ
*คิดดูแล้วกัน! วันศุกร์ที่ผ่านมาดัชนีวิ่งขึ้นไปถึง 1,549.66 จุด แต่ผ่านไปไม่กี่ชั่วโมง ดัชนีกลับรูดลงเรื่อยๆ จนลงไปทำจุดต่ำสุดที่ 1,540.25 จุด ก่อนจะเด้งกลับขึ้นมาปิดที่ 1,547.83 จุด ลบไป 2.72 จุด ด้วยมูลค่าการซื้อขาย 3 หมื่นล้านบาท “โมนิก้า” ถึงไม่อยากเม้าท์ถึงหุ้นตัวไหนเป็นกรณีพิเศษ แถมมองในมุมไหน ด้านไหน มันไม่มีมูลเหตุให้กระโจนเข้าใส่สุดตัว บรรยากาศการลงทุนถึงตุปัดตุเป๋อย่างที่เห็นนี่แหละ
*ส่วนตัวที่แรงได้ใจ และกลายเป็นหุ้นเนื้อหอมในเที่ยวนี้ ไม่มีตัวไหนเกินหน้าเกินตาไปกว่า TTCL ทันทีที่มีคำแถลงเกี่ยวกับการลงทุนโรงไฟฟ้าถ่านหินที่พม่ามูลค่า 9.10 หมื่นล้านบาท บรรดานักเล่นขาโจ๋ก็กระโจนเข้าใส่มือเป็นระวิง ส่งผลให้หุ้นวิ่งขึ้นมาปิดที่ 34 บาท บวกไป 6.50 บาท หรือขึ้นไป 23% ด้วยมูลค่าการซื้อขาย 1.90 พันล้านบาท มีโอกาสที่หุ้นจะไปต่อค่อนข้างสูง ในเมื่อองค์ประกอบรอบด้านชงให้ซะขนาดนี้ จึงเป็นจังหวะที่ต้องไหลตามน้ำนะคะ
*เช่นเดียวกับในรายของ WHA แกว่งตัวไปมาในกรอบ 28-40 บาทเป็นเวลากว่า 10 เดือน ทำให้คนรวยก็เยอะ ทำให้คนติดดอยก็แยะ “โมนิก้า” ถึงไม่กล้าฟันธงรอบนี้จะทะลุกรอบดังกล่าวขึ้นไปได้ ในเมื่อทุกอย่างยังเป็นเพียงแค่การเล่นรอบตามปกติ จึงต้องกำหนด “จุดซื้อ จุดขาย” ให้มีความชัดเจนขึ้นกว่าเดิม ล่าสุดหุ้นปิดที่ 39 บาท บวกไป 1 บาท ด้วยมูลค่าการซื้อขาย 400 ล้านบาท มันเป็นจังหวะที่คนเล่นต้องคิดกันเอาเองเจ้าค่ะ
*ไหนๆ จุดประกายเรื่องความคิดขึ้นมาทั้งที “โมนิก้า” อยากให้เหล่านักเล่นหันมามองหุ้นปลากระป๋อง TUF เป็นกรณีพิเศษ หากเทียบดูจังหวะขึ้นลงของหุ้นอาจไม่สวยหรูก็จริง ทิศทางของหุ้นแย่ลงตั้งแต่ไปเทคโอเว่อร์ปลากระป๋องอีกราย นับจากนั้นราคาหุ้นก็รูดลงเรื่อยๆ จากระดับ 24 บาท ลงมากองแถว 20 บาท แต่ในช่วง 1 เดือนนี้ ก็ปักหลักสร้างฐานได้เสียที พร้อมกับขยับขึ้นอย่างช้าๆ จนสุดท้ายขึ้นมาปิดที่ 20.90 บาท บวกไป 0.10 บาท วอลุ่มหนาแน่นขึ้น แสดงว่า หุ้นกำลังจะมาเต็มตัวใช่ไหม?
*เหมือนกับในรายของ PAF หลังจากไม่มีอะไรคืบหน้ากว่าที่เป็นอยู่ สภาพของหุ้นก็ย่ำแย่ตั้งแต่ต้นปี 58 จากหุ้นที่มีราคาค่างวดอยู่แถว 7 บาท สุดท้ายโดนเทกระจาดลงมาเหลือแค่ 2.60 บาท ต่อจากนั้นค่อยๆ ขยับขึ้นอย่างช้าๆ จนเมื่อวันศุกร์เห็นหุ้นวิ่งขึ้นมาปิดที่ 3.48 บาท บวกไป 0.30 บาท  หรือขึ้นไป 9% ด้วยมูลค่าการซื้อขาย 55 ล้านบาท ขึ้นจากกระแส หรือ ขึ้นจากพื้นฐาน ต้องไปคิดต่อกันอีกทีหนึ่งนะคะ
*ประเด็นตรงนี้เชื่อมโยงกับดาวรุ่งผีพุ่งใต้อย่าง SANKO  ใครจะมองเป็นหุ้นเทพชั้นสุดยอดอย่างไรก็ช่าง “โมนิก้า” รู้อย่างเดียวว่า เมื่อเดือน มี.ค. ก็ขึ้นจากฐานราคา 1.50 บาท ก่อนจะไปแตะที่ระดับ 2.20 บาท ต่อจากนั้นก็รูดลงกลับมาอยู่ที่เดิม ล่าสุดหุ้นเด้งขึ้นมาปิดที่ 1.70 บาท บวกไป 0.23 บาท หรือขึ้นไป 15% ด้วยมูลค่าการซื้อขาย 120 ล้านบาท มันเป็นมุขเดิมที่มองปราดเดียวก็รู้แล้วว่า ลากไปออกของนะจ๊ะ
*ไหนๆ นักเล่นก็พร้อมสำหรับทุกสถานการณ์ “โมนิก้า” ขอเม้าท์มอยด์ถึง VTE ให้มันรู้แล้วรู้รอดกันไปเลยดีกว่า เพราะสเต็ปของข่าวสารที่เกิดขึ้นในเที่ยวนี้ ไม่มีอะไรโดนใจเดี๊ยนสักอย่าง บวกกับพฤติกรรมเก่าค่อนไปในทางลบ จังหวะนี้ถึงเป็นเวทีของผู้กล้าท้าความตาย แถมรอบที่แล้วขึ้นไปถึง 4.50 บาท แล้วรูดลงมายืนอยู่ที่ 2.50 บาท รอบนี้จะเป็นอย่างไร? โปรดติดตามตอนต่อไป ล่าสุดหุ้นปิดที่ 3.74 บาท บวกไป 0.30 บาท หรือขึ้นไป 8.70%ด้วยมูลค่า 280 ล้านบาท บอกได้เลยว่า ไม่ธรรมดาเจ้าค่ะ
*เหมือนกับในรายของ TMILL มีข่าวพูดกันอย่างหนาหูในหมู่พรายกระซิบด้วยกันเองว่า “ตระกูลชินธรรมมิตร์” เตรียมจะเข้าประตูหลัง และเหตุผลในการเข้าทำในครั้งมาจากความต้องการเปลือกบริษัทไปสวมธุรกิจไฟฟ้า ส่งผลให้พวกนกรู้กระโจนเข้าใส่กันมือเป็นระวิง ส่งผลให้หุ้นวิ่งขึ้นมาปิดที่ 4.28 บาท บวกไป 0.38 บาท หรือขึ้นไป 9.70% ด้วยมูลค่า 93 ล้านบาท “โมนิก้า” เม้นท์ได้แค่ทิศทางของหุ้นมาแล้ว ส่วนข่าวจริงจะตามมาเมื่อไหร่ อันนี้ต้องคอยเงี่ยหูฟังกันเอาเอง..อิอิอิ
*ส่วนที่มีความชัดเจน และสยบทุกข่าวลือเป็นที่เรียบร้อยก็คือ CYBER เปิดข้อมูลให้เห็นกันอย่างแจ่มแจ้งแดงแจ๋ โรงไฟฟ้าพม่ามีอยู่จริงตามที่คุณพี่ “นพพล” เคยลั่นวาจาไว้ก่อนหน้านี้ แถมสเต็ปของโรงไฟฟ้าจะใหญ่ขึ้นเรื่อยๆ จากเดิมอยู่ที่ระดับ 20 เมกฯ ต่อไปจะพัฒนาเป็น 50 เมกฯ และมีสิทธิขยับขึ้นไปถึง 200 เมกฯ “โมนิก้า” ถือเป็นข่าวดีสำหรับคนค้างอยู่บนดอย เพราะเรื่องที่เกิดขึ้นทำให้รู้ว่า มูลค่าหุ้นเพิ่มขึ้นแน่ๆ ล่าสุดหุ้นปิดที่ 2.62 บาท บวกไป 0.04 บาท ด้วยมูลค่า 143 ล้านบาท แสดงว่า มีคนเริ่มเก็บของแล้วนะจ๊ะ
 